
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 194
                                                           din 27 septembrie 2018
privind aprobarea închirierii directe a unor terenuri aferente construcțiilor – locuințe
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.640/10.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 24.497/27.08.2018, formulată de domnul Samu Pavel Matei, cu referire, în esenţă, la închirierea directă a terenului, în suprafață de 568 mp., cu categoria de folosință curți - construcții, înscris în C.F. nr. 58166 Sighișoara, nr. C.F. vechi 8007/a, sub nr. top. 2181, aferent construcției – casă de locuit, proprietatea acestuia, situat în Municipiul Sighişoara, str. Cloșca, nr. 32;

Având în vedere cererea înregistrată la Municipiul Sighişoara cu nr. 24.699/29.08.2018, formulată de doamna Sebeni Elisaveta, în calitate de mandatară a doamnei Mușetescu Iulia Gabriela, conform procurii autentificată la B.N.P. Urian Marcel Cosmin, prin încheierea de autentificare cu nr. 1792/13.08.2018, cu referire, în esenţă, la închirierea directă a terenului, în suprafață de 2,35 mp., în vederea amenajării unui balcon aferent apartamentului nr. 3, înscris în C.F. nr. 50836 – C1 – U25 Sighișoara, nr. C.F. vechi 7899/III, sub nr. top. 3321/1/III, proprietatea doamnei Mușetescu Iulia Gabriela, situat în Municipiul Sighișoara, str. Mihai Viteazu, nr. 8, bl. A/3;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, în urma închirierii acestor terenuri se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 25.639/10.09.2018, prin care se propune aprobarea închirierii directe a unor terenuri aferente construcțiilor – locuințe, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “c”, (5) lit. “a” şi “b”, (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                            H O T Ă R Ă Ş T E:

Art. 1. (1) Se aprobă închirierea directă a terenului, în suprafață de 568 mp., cu categoria de folosință curți - construcții, înscris în C.F. nr. 58166 Sighișoara, nr. C.F. vechi 8007/a, sub nr. top. 2181, către domnul Samu Pavel Matei, teren aferent casei de locuit, proprietatea acestuia, situat în Municipiul Sighişoara, str. Cloșca, nr. 32.

(2) Chiria va fi de 284 lei/an, stabilită conform art. 5 alin. (2) din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.10.2018.
Art. 2. (1) Se aprobă închirierea directă a terenului, în suprafață de 2,35 mp., în vederea amenajării unui balcon aferent apartamentului nr. 3, înscris în C.F. nr. 50836 – C1 – U25 Sighișoara, nr. C.F. vechi 7899/III, sub nr. top. 3321/1/III, către doamna Mușetescu Iulia Gabriela, proprietatea acesteia, situat în Municipiul Sighişoara, str. Mihai Viteazu, nr. 8, bl. A/3.

(2) Chiria va fi de 28,2 lei/an, stabilită conform art. 5 alin. (1) litera c) din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.10.2018.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. domnul Samu Pavel Matei;

  1 ex. doamna Mușetescu Iulia Gabriela.
13 ex.
B.A. 

